آمریکا بیرلشمیش دؤولتلرینین پرزیدنتی دونالد ترامپ، سوریه‌ده‌کی آمریکا بیرلیکلرینین بیر طرف‌دن بورادان چکیله‌جگینی، بیر طرف‌دن ده ترور هؤرگوتو داعشله ساواشمایا داوام ائد‌جکلرینی بیلدیردی.
دونالد ترامپ، سوسیال پایلاشما سایتی تویتردن نیویورک تایمز قازئته‌سین‌ده یاییملانان و سوریه‌دن چکیلمه پلانین‌دا ضدیتلر اولدوغو ادعا ائدیله‌ن بیر مقاله‌یه تپکی گؤستردی.
آمریکا پرزیدنتی ترامپ،
"باشاری‌سیز نیویورک تایمز، سوریه ایله باغلی فیکیرلریم حاقین‌دا بیله‌رک یانلیش بیر مقاله یازدی. داها اؤنجه (چکیلمه پروسه‌سی) آچیقلادیغیمدان فرق‌لی دئییل. داعش ایله ساواشمایا داوام ائدرکه‌ن اویغون بیر سرعتله چکیلمه‌یه، احتیاط‌لی شکیل‌ده لازیم اولانی ائتمه‌یه داوام ائدجییک" ایفاده‌لرینی ایشلتدی.
نیویورک تایمز، مقاله‌سین‌ده، ترامپین میللی گوونلیک مشاویری جان بولتونون اؤنجه‌کی گون ایسراییل‌ده، بؤلوجو ترور هؤرگوتو یپگ/پ‌کاکانی نظرده توتاراق آمریکا سوریه‌دن چکیلمه‌سینین، تورکیه‌نین "کورد ساواشچیلارین!" گوونلیگینی ضمانت ائتمه‌سی و داعشین اولماسی شرطینه باغلی اولدوغونو سؤیله‌مه‌سینه ایستیناد ائد‌رک سوریه‌دن چکیلمه‌نین "آیلار، حتی ایللر" آلاجاغینی بیلدیرمیشدی.
مقاله‌ده آیریجا، سوریه‌دن چکیلمه قرارینین، ترامپ و اؤز یؤنتیجیلری آراسین‌دا جدی بیر خائوسا یول آچدیغی، آمریکا ساوونما باخانلیغینین (پنتاگون) ایسه قراردان سون درجه راحاتسیز اولدوغو قید ائدیلمیشدی.
